Gigi Becali este cunoscut pentru stilul său dictatorial de a conduce echipa FCSB, dar are și o latură sensibilă. Latifundiarul din Pipera nu ezită să ajute persoanele nevoiașe, uneori oferindu-le sume importante de bani. Recent, în spațiul public a apărut o poveste neștiută despre un gest făcut de omul de afaceri.
Jurnalistul Cătălin Oprișan a povestit o întâmplare care îl are în prim-plan pe Gigi Becali, după ce i-a cerut să ajute două fetițe, una de zece și una șase ani. rămase fără părinți și care erau crescute de bunic. Mama lor murise, iar tatăl le părăsise și trăiau cu bunicul pe lângă Fundulea, într-un container.
Pentru a putea să le ajute pe cele două, Cătălin Oprișan a luat legătură cu unul dintre apropiații lui Gigi Becali. Este vorba despre Virgil, vărului acestuia, poreclit "Cancelarul". După patru ore a fost sunat și anunțat că omul de afaceri va oferi o sumă de bani pentru cele două micuțe.
"Am primit 100 de milioane! Sună telefonul, seara. 0722.900.xxx. Nu pot să dau nume, că nu e frumos. `Bună seara, vă sun din partea lu' patronu'. Eram vineri seara, la mine în cartier, într-un magazin. Zice: `Să-mi dați contul să vă bag suta de milioane!"
Noroc că aveam inima tare. `Ce să fac?. A zis patronul, bagă-i lu' ăla o sută de milioane`. `Unu la mână, e zece seara, doi la mână, ce bani?. Nu știu, domne. Mi-a zis să vă bag o sută de milioane`. Stați să se facă luni să vorbim. A trimis betonieră și le-a făcut casă în mijlocul câmpului. Două camere și le-a mai băgat în cont nu știu cât", a povestit Cătălin Oprișan la podcast-ul "Acasă La Măruță".
Gigi Becali e foarte bine cunoscut pentru nebuniile pe care le-a făcut de-a lungul timpului. Tot jurnalistul a povestit o întâmplare fabuloasă cu milionarul din Pipera, care a avut loc într-un mall din capitala Spaniei. Patronul celor de la FCSB, a reușit să închidă un mall din Madrid după ce a scos un teanc cu bancnote de 500 de euro.
"La El Corte Ingles a scos fișicul de cinci sute de euro… Nu că nu văzusem în viața mea, dar era legat cu zgârci. El Corte Ingles e un fel de mall, eram la costume. A luat ceva și-a dat să plătească.
Când a scos zgârciul, aia au apăsat pe buton. A apărut bodyguardul. Hop! I-am zis: `Nea Gigi, ne-au arestat! Gata!`. `Ce dracu' am făcut, mă?!`Ne-au luat! A apărut băiatul înalt, mare, uriaș. Făcuse MMA, kickboxing, ceva…
N-am văzut în viața noastră așa ceva!, au spus. Au venit civilizat, nu ne-au pus cu fața la perete. Avea banii legați cu zgârci de zacuscă. Nu văzusem atâta roz în toată viața mea. Eu aveam două de trei euro în buzunar", a mai povestit Cătălin Oprișan la același podcast.
Gigi Becali este cel mai bogat investitor din fotbalul românesc și a făcut o avere din vânzarea de terenuri. Latifundiarul din Pipera a spus că a încasat din aceste tranzacții, în anii 2006-2007, 100 de milioane de euro. De asemenea, el a afirmat că deține peste 12.000 de hectare de pământ în toată țara.
Patronul FCSB-ului are o avere cuprinsă între 325 și 425 de milioane de euro, conform Forbes, dar Dumitru Dragomir susține că acesta are atât de mulți bani încât ar putea să trăiască 5000 de ani. Iar cifrele exacte ar fi de trei ori mai mari.
Gigi Becali a vorbit despre averea sa și despre ce va face cu ea. Patronul de la FCSB a dat de înțeles că o parte din banii lui vor ajunge la cele trei fiice ale sale, însă o parte o va dona.